तेक्वान्दोमा सुष्मा र सोनमलाई स्वर्ण
 नेपालका सुष्मा थापा र सोनम गैरेले प्याङकोर आइल्यान्ड अन्तर्राष्ट्रिय तेक्वान्दो प्रतियोगितामा स्वर्ण पदक जितेका छन् ।
काठमाडौँ —  नेपालका सुष्मा थापा र सोनम गैरेले प्याङकोर आइल्यान्ड अन्तर्राष्ट्रिय तेक्वान्दो प्रतियोगितामा स्वर्ण पदक जितेका छन् ।मलेसियाको प्याङकोर आइल्यान्डमा भएको प्रतियोगितामा सुष्माले महिला ४६ केजीमुनि तौल समूहमा स्वर्ण जितेकी हुन् । सोनमले पुरुष ५८ केजीमुनि पहिलो स्थान हात पारे ।प्रतियोगितामा नेपालले ७ स्वर्ण र ४ रजत पदक जितेको छ । सन्तोष भट्टले पुरुष ८० केजीमाथि तौलमा स्वर्ण जित्दा नितिश विश्वकर्माले ७४ केजीमा सफलता हात पारेका थिए । मोहमद उमर खान र सुनीता विष्टले पेयर पुम्से तथा सक्षम चौधरीले एकल पुम्सेमा स्वर्ण जितेका थिए ।प्रतियोगितामा जाइनाब खातुनले एकल पुम्से, अब्बास खानले ग्योरोगीको ६८ केजी तौल, सुनीता विष्टले एकल पुम्से र मोहम्मद उमर खानले पनि एकल पुम्सेमा रजत जितेका थिए । सन्तोष भट्टको नेतृत्वमा मलेसिया पुगेको नेपाली टोलीको प्रशिक्षकमा रोशन खान थिए । प्रतियोगितामा नेपालका १० खेलाडी प्रतिस्पर्धी थिए ।